stanford-oval/wikipedia huggingface dataset:
בג"ץ גיני נגד הרבנות הראשית
הערות שוליים

↑  בג"ץ 6494/14 גיני נ' הרבנות הראשית (לא פורסם, 6 ביוני 2016)
↑  בית המשפט העליון, פסקי דין מרכזיים 2015–2016, סעיף 6
↑  אהרון ליבוביץ, סוף עידן הרבנים, דעות, 73 12.15-1.16
↑  ע"א 1900/96 טלמצ'יו נ' האפוטרופוס הכללי, פ"ד נג (2) 817,827 (1999)
↑  ע"פ 428/74 דדש נ' עיריית ירושלים, פ"ד כט (2) 23,25 (1975)
↑  בג"ץ693/91 אפרת נ' הממונה על מרשם האוכלוסין, פ"ד מז (1) 749, 764 (1993)
↑  ע"פ 1142/11 סדיר נ' מדינת ישראל, פסקה 25, פורסם בנבו
↑  השופט חשין, בג"ץ 7203/00 מעדני אביב אוסובלנסקי בע"מ נ' הרבנות הראשית, פ"ד נו (2) 196, 206 (2001)
↑  בג"ץ 11157/03 אירוח גולן בע"מ נ' הרבנות הראשית לישראל [פורסם בנבו] (5 בספטמבר 2007) פסקה 8
↑  בג"ץ 465/89 רסקיו נ' המועצה הדתית ירושלים, פ"ד מד (2) 673, 679 (1990) פסקה 32
↑  פרופסור סיני דויטש, דיני הגנת הצרכן חלק ג' - הדין המהותי, הוצאה לאור של לשכת עו"ד, 2012
↑  בג"ץ 6494/14 גיני נ' הרבנות הראשית (לא פורסם, 6 ביוני 2016), פס' 68
↑  בג"ץ 6133/14 גורביץ נ' כנסת ישראל [פורסם בנבו] (26 במרץ 2015) פסקה ס"ו
קרין

ערך זה עוסק בעולם בדיוני. אם התכוונתם למשמעות אחרת, ראו .
קרין (באנגלית: Krynn) הוא עולם בדיוני, שבו מתרחשים המאורעות בסדרת ספרי הפנטזיה רומח הדרקון, פרי עטם של מרגרט וייס וטרייסי היקמן.
אזורים בקרין > אנסלון

היבשת הידועה ביותר בקרין היא אנסאלון, הממוקמת בדרום הרחוק ובה מתרחשים מרבית האירועים בספרים. היבשת מוקפת בים מצפון, ממזרח וממערב, כאשר בצידה הדרומי מצוי שטח הפקר קפוא ונרחב אשר אינו חקור. אנסאלון הייתה בעבר יבשת גדולה ומאוחדת, אולם החורבן הגדול גרם לטביעת החלק הצפון-מזרחי ולפיזור יתר היבשת לקבוצות איים. בין היתר פוצלה אימפריית ארגות' - לא רק מהיבשת המרכזית, אלא גם לשניים.
מצפון לאנסלון נמצאים איי הדרקון, מושבם של הדרקונים המתכתיים. הרחק ממזרח נמצאת יבשת אית'ינקרתיה. יבשת טלאדאס ממוקמת הרחק מצפון וממזרח לאנסלון, ושם שוכנת אומת אוּרים המרושעת. הרחק מצפון וממערב לאנסלון נמצאת יבשת אדלאטום המסתורית. מתחת לשטח ההפקר הקפוא שוכנת הממלכה התת-קרקעית של צ'וריין, והרבה אינו ידוע עליה.
האזורים המתוארים בהמשך נמצאים ביבשת אנסלון.
אזורים בקרין > אנסלון > אבנסיניה

אומה המורכבת ממספר ערים גדולות כמו מקלט ומרגוע בנוסף להתיישבויות של גמדי הגבעות וכפרי בני-המישורים (הברברים). מרגוע היוותה מקום מקלט לפליטים לאחר פלישת צבאות שרי-הדרקונים לאנסלון. זוהי ארץ מולדתם של בני משפחת מאז'ר. בארץ זו גם נמצא היער הקודר אומות הגמדים גובלות בה מדרום, קלינסטי מצפון וביצות והים החדש ממזרח.
אזורים בקרין > אנסלון > אבנסיניה > אנקטוואקה

העיר אַנְקַטַוָואקָה היא עיירה לחופה המערבי של אבנסיניה, ולשעבר חלק מאימפריית ארגות. כאשר ארגות פוצלה מהיבשת הראשית, עיר זו נשארה מאחור, והשתלטה עליה דת המבקשים לאחר החורבן. אולם, ממלחמת הרומח ואילך, כוהני האלים "הישנים" חזרו לבסס בה את מעמדם.
אזורים בקרין > אנסלון > אבנסיניה > היער הקודר

יער מסתורי הממוקם מצפון-מערב לעיירה מרגוע. הוא מיושב על ידי שבעה שבטי קנטאורים (אנשי-סוס), ראש האדונים (חד-קרן אשר מגינה על היער) ואל-מתים שנגזר גורלם לשמור על היער כעונש על שהפרו את שבועתם לראש האדונים להגן על היער. ינשופי ענק מוצאים בו את משכנם. היער גם היווה את מקום משכנו של המכשף הרשע גַדָאר, בעל-אוב חזק. צריחו הקטן היה מבצר של זדון.
לאחר מלחמת הכאוס, שרץ (זרע) של כאוס לכד את ראש האדונים והחל להשחית את היער, ולהעלים את שבטי הקנטאורים, אולם בעזרת קרמון מאז'ר ובתו, דזרה, השרץ הובס.
אזורים בקרין > אנסלון > אבנסיניה > זק טרות

עיר מסחר עשירה שנוסדה בידי הסולאמנים, ואשר הושמדה בזמן החורבן הגדול, אשר גרם לה לעמוד על קצהו של צוק. משמעות השם בסולאמנית הוא מקום מפגש. בזמן העידן הרביעי, נשכחה העיר מלב התרבות, דבר שאיפשר לגמדי המחילות משבטי הבּוּלְפּ (השבט השולט), גְלוּפּ וסְלוּד. במהלך מלחמת הרומח יושבה על ידי כוחות דרגונים תחת פיקודו של שר הדרקונים קטב מרירי. כמו כן, גרה בו הדרקונית השחורה קִיסַנְת'. העיר נחרבה כליל, כאשר השמידה סהר-פז את הדרקונית, והים החדש תבע את העיר למצולותיו.
אזורים בקרין > אנסלון > אבנסיניה > זהמאן

מצודת זְהַמָאן היא המקום בו מצא את מותו המכשף המרושע פיסטנדנטילוס ואשר ממנה רייסטלין נכנס לאביס. היא ניזוקה כאשר פיסטנדנטילוס ניסה לזמן כישוף כדי לפתוח שער לאביס, (ורייסטלין הצליח תחתיו בקו הזמן החלופי). התוצאה הייתה החרבה כללית של אזור הלחימה במישורי דַרְגוֹת, והפיכת המצודה לכיפת הגולגולת. אחד הניצולים מפיצוץ זה היה הגמד כאראס. כאשר רייסטלין עשה זאת, הוא שלח את קרמון וגדילן לעתיד החלופי המתואר בטרילוגית אגדות רומח הדרקון. המצודה נמצאת בין השער הצפוני (ההרוס כעת) של תורבאדין והעיר קאלינוסט.
אזורים בקרין > אנסלון > אבנסיניה > טרסיס

לפני החורבן, טַרְסִיס המעטירה הייתה מערי הנמל החשובות ביבשת אנסלון וכללה צי ספינות חזק. אולם, עם פלישתה של אימפריית ארגות, העיר איבדה מכוחה, אך עדיין היוותה מרכז סחר חשוב, אף על פי שמעשר גדול ממנה נשלח כל עת לארגות. בעיר נבנתה גם ספריה גדולה מאוד (יריבה רק לספריית פלנתאס) בשם ספריית קְרִיסְטַן.
בזמן החורבן, כל מימי הים של טרסיס התנקזו ממנו, והעיר נותרה ללא ים ואיבדה חלק גדול מכוחה והפכה לנקודת סחר קטנה.
אזורים בקרין > אנסלון > אבנסיניה > מישורי האבק

שטח אדמת-בתרים גדול בדרום-מזרח אנסלון, בחלק ניכר ממנו ניתן למצוא מרבצי חימר אדום, המעידים על הימצאותו של ים. הודות למאמצם של שרי הדרקונים, החלק המזרחי של מישורי האבק הוא כעת ערבות סוואנה מלבלבות ופורחות. קנטאורים שוכנים בחלק הצפוני, וברברים בחלק המזרחי. בתקופה שלפני החורבן, החלק היה מאוכלס הרבה יותר ובמיוחד עיר-הבירה, טרסיס המעטירה. בזמן מלחמת הרומח, עברו שם אלפי סילבנטסי במנוסתם מממלכתם לעבר ארגות, ולאחר מכן, שלטו באזור צבאות הדרקונים. בתחילת עידן בני-התמותה, האזור הפך ליותר מדברי והשתלטו עליו מספר דרקוני ענק.
אזורים בקרין > אנסלון > אבנסיניה > מפלט

העיר החשובה ביותר באבנסיניה, אשר לאחר החורבן הופצו ממנה דתות חדשות, כגון דת המבקשים ודתו של בֶּלְזוֹר. ממוקמת מדרום-מערב למרגוע וארץ קאלניסטי, וצפונית-מערבית ליער הקודר. במהלך מלחמת הרומח, העיר נכבשה על ידי צבאות הדרקונים האדומים, והדתות שהופצו בה דוכאו.
אזורים בקרין > אנסלון > אבנסיניה > מרגוע

עיירה שהייתה שייכת לממלכת האלפים קלינסטי, וננטשה על ידם על שום מרחקה הרב מעיר בירתם קאלינוסט. המתיישבים הראשונים של העיירה הותקפו לעיתים קרובות על ידי גובלינים, דבר שאילץ אותם לבנות את ביתם על צמרות עצי וויילן הענקיים, עד שלבסוף, כל העיר, פרט לנפחייה והאורוות, שכנה על עצים אלו. אחד המבנים הפופולרים בעיר הוא של פונדק הבית האחרון, המקום בו נפגשו לראשונה גיבורי הרומח. העיר ניזוקה קשות במהלך מלחמת הרומח, עקב פשיטת צבאות הדרקונים האדומים. לאחר מלחמת הכאוס, בדיוק מחוצה לה מצוי גם קבר הגיבורים האחרונים בו נקברו יחדיו אבירי האופל ואבירי סולאמניה שלחמו להגן על קרין מפני כאוס, וכמו כן נטמנו בו גם תניס חצי-אלף ופלד בהיר-להב. כעשרים שנה לאחר החורבן השני, הוקמה בעיר גם אקדמיית הקסם על ידי פאלין מאז'ר, בנו של קרמון מאז'ר בו הוא לימד את קסם הפרא. האקדמיה נחרבה על ידי דרקונית הענק המרושעת, בריל. לאחר מלחמת הנשמות, הוקמה בעיר גם שדרת האלים, אשר היוותה קבוצה של מקדשים לאלים כמו מאז'ר, קירי-ג'ולית, מישאקאל, וזבואים. בסוף השדרה נבנה פונדק השוקת. לאחר החורבן השני, הוקם גם מחנה פליטים אשר נשאר שם באופן קבוע גם בזמן מלחמת הנשמות בשם העיר העצובה.
אזורים בקרין > אנסלון > אבנסיניה > פקס-תרקס

נבנתה בשיתוף בין אלפי קאלינסטי, גמדי תורבאדין ותושבי ארגות, מצודת פקס-תרקס (מצודת השלום בשפת האלפים) נועדה לסמל חברות בין שלושת הגזעים החתומים על מגילת שביתת הנשק לאחר מלחמת טבח-השארים. ניזוקה קשות בזמן החורבן הגדול, ולידה פרצה מלחמת שער-הגמדים. במהלך מלחמת הרומח, צבאות הדרקונים האדומים השתלטו על המקום, ושר-הדרקונים קטב מרירי ביסס בה את כוחו, יחד עם דרקונו, רמץ. גיבורי הרומח שחררו את המקום וכעת מתגוררים בו גמדי המחילות.
אזורים בקרין > אנסלון > אבנסיניה > קה-שו

מקום הולדתה של סהר-פז ומקום מושבם של שבט קה-שו, ממזרח למרגוע. העיר מוקפת חומה, והמבנים בה כוללים אוהלים. לאחר גירושם של סהר-פז ומי-נהר, העיר הותקפה על ידי צבאות הדרקונים.
אזורים בקרין > אנסלון > אבנסיניה > שלסי

האי שלסי, אי ממזרח לאבנסיניה, מיושב על ידי בני האדם. הוא מצוי בים החדש, מופרד על ידי מיצרי אבנסיניה. אורכו כ-320 ק"מ, ורוחבו כ-130 ק"מ. האי נוצר לאחר החורבן, כאשר הים החדש נשפך ליבשת. במלחמת הרומח, צבאות הדרקונים הכחולים לחמו בשבט הקֶה-נַאל, אשר שכן באי. לאחר מכן, הקימה בו סהר-פז את מצודת האור. המצודה נחרבה כמעט כליל על ידי דרקונית הענק, בריל. חסידיה של סהר-פז בונים אותה מחדש. במצודה נמצא גם מבוך המשׂוכות הגדול, בו התחבאו פאלין מאז'ר וגדילן קוץ-רגל מפניה של בריל בתחילת מלחמת הנשמות.
אזורים בקרין > אנסלון > אבנסיניה > שער

שער, עיירה הנמצאת על שליש הדרך בין מרגוע לקאלינוסט, נוסדה באותו זמן כמו מרגוע, בשנים הראשונות שלאחר החורבן. היא מאוד דומה למרגוע, והן נבדלות בכך שבתיה של שער נמצאים על פני האדמה. בזמן מלחמת הרומח, נכבשה על ידי צבאות הדרקונים אולם שוחררה לאחר מכן, וכוהני האלים העתיקים התבססו בה.
אזורים בקרין > אנסלון > אומות הגמדים

מרכז אומות הגמדים משתנה במהלך העידנים בקרין, ואומות צצות, נעלמות ואף צצות בשנית.
אזורים בקרין > אנסלון > אומות הגמדים > בית-גבע

מקום הולדתו של חלמיש כור-אש, כפר הניידאר (שבט גמדי הגבעות) הזה שוכן ליד ממלכת תורבאדין. הכפר כמעט ונהרס על ידי שבט הת'יוואר של תורבאדין.
אזורים בקרין > אנסלון > אומות הגמדים > הילו

מושבה של גמדי גבעות לצד ממלכת תורבאדין, הנוסדה בשנת 948 לפנה"ח.
אזורים בקרין > אנסלון > אומות הגמדים > זחאלאקס

קרויה גם עץ החיים, העיר החלה להיבנות כאלף שנה לפני החורבן.
אזורים בקרין > אנסלון > אומות הגמדים > קאיולין

מושבה שנוסדה על ידי גמדי תורבאדין, ונשלטת על ידי מושל בשמו של המלך. היא נודעת בשל סגסוגת קאיולין, המתכת החזקה ביותר הנודעת בעולם. עד לחורבן שהכה בקרין, קאיולין שגשגה כעיר-מדינה שסחרה עם תורבאדין ושכניה הישירים כמו סולאמניה ואף עד לאיסטר. כאשר הכתה יד האלים בקרין, קאיולין הושחתה ונהרסה בחלקה. כמו כן, הים החדש חצה את דרכי המסחר, קאיולין נותרה לבדה.
מספר דורות לאחר מכן, קאיולין הפכה לנושאת הדגל של החברה הגמדאית. המושבה שרדה את מלחמת הרומח ומלחמת הכאוס כמעט ללא פגע או נפגעים, והעיר צברה עושר וקומה בשל סיועם לאומה הסולאמנית במחצבים וכוח אדם אשר היה דרוש בזמן המלחמות. המושל אף סייע גם בהקמת ברית בין הגמדים לקיסרות הסולאמנית החדשה (שנולדה כ50 שנה לאחר החורבן השני) על ידי סיוע צבאי לכוחות הסולאמנים נגד הפלישה הגובלינית.
אזורים בקרין > אנסלון > אומות הגמדים > קאל תאקס

קאל תאקס הוא שמה של ממלכת הגמדים הראשונה באנסאלון בעידן האור. משמעות שמה הוא "חישול קר". קשה לקבוע את מיקומה, היות ששם זה היווה שם להרבה כפרים תת-קרקעיים ששהו במקומות שלא הייתה בהם פעילות געשית שיכלה לחמם את הכפרים הללו. אולם, הממלכה המקורית-האגדית אכן התקיימה לחופיה הצפוניים של הארץ אשר תיקרא לימים איסטר.
לאחר שהגיעו לפינה הצפון-מזרחית של אנסאלון, הגמדים קבעו את מולדתם בארץ המינוטאורים (ליד ארצות קרתאי). הם שיעבדו אותם ובנו מושבות. דבר זה לא ארך זמן, ועבדיהם התמרדו כנגדם, והגמדים נסו מערבה, שם התיישבו במערכת מערות טבעית תת-קרקעית הנוצרה מבליית החצץ שבחוף איסטר. הגמדים חיו שם תקופה, והתחפרו כדרכם של גמדים. אולם מולדת זו הייתה חסרה אמצעי חימום לצורך חישול. הגמדים עזבו, כך נטען, לאחר שקיבלו אות מהאל ריאורקס כי עליהם למצוא מולדת גמדאית אמיתית. כך, נעזבה קאל תאקס כדי לפנות את מקומה לממלכת תורין, הממלכה הגמדאית המוצלחת הראשונה.
בהגירתם הראשונית אל קאל תאקס, התפצלו הגמדים לעוד ממלכות, ביניהם שבט ההילאר, אשר ייסד את ממלכת תורבאדין.
אזורים בקרין > אנסלון > אומות הגמדים > תוראדין

ממלכת גמדים עתיקה, אשר תחילה נקראה תוֹרִין. במשך כשמונה מאות שנה היא פרחה ושגשגה. ואז הכתה טרגדיה גדולה במושבה. למעשה, כת גזענית של שכניהם בני-האנוש טבחה בחלק מהממלכה, ועל כך הגיבו הגמדים בפיצוץ תקרת הכניסה למערתם, דבר זה גרם להתמוטטות ההר כולו. לאחר זמן, הוקמה הממלכה מחדש בשם תוראדין, אולם גם ממלכה זו נהרסה כליל, בזמן החורבן.
אזורים בקרין > אנסלון > אומות הגמדים > תורברדין

תוֹרְבַּרְדִין, מולדתם העתיקה של גמדי ההרים, ממוקמת עמוק למרגלות הרי כרוליס. בנויה מארבעה מחוזות הסובבות ים תת-קרקעי, הקרוי ים אוּרְחָן. מעל הים נישא זקיף (סטלגמיט), אשר בו שוכנים חמשת ראשי השבטים וכמה מוסדות שלטוניים של הממלכה. ארבעת המחוזות קרויים קְלָאר, הִילָאר, תֵ'יוָּואר ודֵיוָּואר. בצפון ודרום העיר מצויים שערים. השער הדרומי לעיר מוביל למישורי האבק, בעוד השער הצפוני (אשר שמר על הדרך למישורי המוות) נהרס כליל בזמן מלחמת שער-הגמדים.
אזורים בקרין > אנסלון > איי ים הדם

איי ים הדם מאוכלסים בעיקר על ידי מינוטאורים, וממוקמים בים הדם של איסטר. רוב התושבים מנהלים חיים של יורדי-ים - דייגים, העברת מטענים ושירות על ספינות קרב. מלחמת הרומח לא פגעה ממש באיים הללו, היות שהמערבולת, סערה גדולה במרכז ים הדם שלעולם מתקיימת, מונעת את הקרבה לאיים הללו. חלק מהתושבים הצטרפו לצבאות הדרקונים בזמן המלחמה. לאחר מלחמת הנשמות, מינוטאורים החלו לשוט ולצאת למלחמות על היבשת, עקב הפסקת פעולת המערבולת.
האיים הם קַרְתָאי, מִיתַאס וקוֹתַאס והאי סַייפְהוּם. רוב הדייגים והסוחרים חיים בסייפהום, מינוטאורים שולטים על מיתאס קותאס וקרתאי ועל איים זעירים ממזרח לאיים הראשיים. המינוטאורים נוסעים לעיתים לסחף לשם אספקה, אף על פי שרוב האספקה מתקבלת על ידי פשיטה על ספינות מסייפהום.
אזורים בקרין > אנסלון > איי ים הדם > מיתאס

שוכן מדרום לקרתאי, מיתאס מהווה את ביתם הראשי ומרכז האימפריה של המינוטאורים. זהו אי געשי (ארבעה הרי-געש). בירת האי הי לַצִינוֹס, הידועה גם כנֶת'וֹסַאק. הבירה מוגנת מהים על ידי מפרץ מקורנן. בזמן מלחמות המינוטאורים, מספר אירועים קרו באי, ביניהם הקמת מקדש הרצים למרחוק (כת אשר עבדה את המתים ונשלטה למעשה תחילה על ידי מלכת האופל ולאחר מכן על ידי מורג'יון), המצביא הקיסרי הוֹ-טַאק רוצח את הקיסר צ'וֹט הנורא ונעשה קיסר בעצמו, לאחר מכן אשתו, הכוהנת הראשית של כת הרצים למרחוק, רוצחת אותו ובנו העריץ יורש אותו. שלטונו לא אורך זמן רב, ונפתח מרד נגדו, שבסופו נעשה קיסר מנהיג המורדים פַארוֹס אֶס-קַאלִין.
אזורים בקרין > אנסלון > איי ים הדם > סייפהום

סייפהום מהווה את האי המערבי מבין איי ים הדם. בירתו היא פסגת הים. האי הררי ומלא גבעות ברובו, ובעל ירק קטן. שליט האי מכונה הימאי העליון. רוב התושבים עוסקים בדיג במים הצפוניים. לאחר החורבן, האי גם אכלס אסירים משוחררים, אשר התיישבו שם ויצרו אומה חדשה, שלאחר מכן נעשתה פיראטית באופייה. מלחמת הכאוס לא פגעה באי.
אזורים בקרין > אנסלון > איי ים הדם > קותאס

קותאס נשלט על ידי מינוטאורים ושודדי-ים. יש בו מעט צמחייה אך הוא אינו געש. רוב תושבי האי חיים בעיר הבירה מוֹרְתוֹסַאק או לאורך קו החוף.
אזורים בקרין > אנסלון > איי ים הדם > קרתאי

קרתאי הוא האי הצפוני מבין איי ים הדם. מזג האוויר באי משתנה מחם מאוד לקר מאוד, ולכן אינו מתאים לבני אנוש. הר ענק, הנודע ככיפת העולם מכסה את החלק הצפוני של האי. באי זה נלחמו חבורת הרומח (עם קיטיארה אות-מאטר, לפני פרוץ מלחמת הרומח) באדון הלילה (מנהיג כת) אשר היה אחראי לחטיפתו של גדילן קוץ-רגל. בתמורה לעזרת המפלצות החיות באי בלחימה זו, הרשו בני החבורה להם לשלוט על האי. קבוצת מורדים מינוטאורים חיה באי זעיר מצפון לקרתאי.
אזורים בקרין > אנסלון > איסטר

כאשר נפלה קרנה של אימפריית ארגות', הוקמה העיר איסטר והתפתחה לאימפריה בזכות עצמה. בעיר התפתחו ספריות, תיאטראות, אצטדיונים וצריח כישוף נעלה. תחילה הייתה זו קיסרות, אך כ-300 שנה לפני החורבן, הפכה העיר (והממלכה) לתיאוקרטיה והיוותה את מקום מושבם של המלכים-הכוהנים, אשר האחרון שבהם נפל לשגעון אלוהות והביא על עצמו את זעמם של האלים בצורת החורבן הגדול. עם נפילת העיר למצולות הים, נוצר ים הדם של איסטר. במקום בו שקעה העיר מצויה מערבולת.
אזורים בקרין > אנסלון > איסטר > ים הדם של איסטר

כעת מצוי במקום שבו הייתה העיר, הים מכיל במקום בו הייתה העיר מערבולת נצחית. הים נקרא ים האדם בשל העלאת משקעים ממצולות הים (במקום בו שקועה העיר) על ידי המערבולת, אף על פי שיורדי הים מאמינים כי האדום הוא דם החפים-מפשע שנהרגו בזמן החורבן. המערבולת תוכננה להוות שער עבור מלכת האופל לחזור לקרין, אולם הדבר לא אירע. לאחר מלחמת הכאוס, חדלה המערבולת לפעול, והים נעשה רגוע יותר ועביר. מתחת לים שקוע כמעט בשלמותו צריח הכישוף הנעלה שננטש מרצון על ידי הקוסמים קצת לפני החורבן.
אזורים בקרין > אנסלון > ארגות

אימפריה של בני האדם השוכנת במערב אנסלון, אשר היוותה הכוח השליט ביבשת לפני שכוחה נפל אל מול כוחה העולה של איסטר. במהלך החורבן הגדול, נקרעה ארגות מהיבשת הראשית והתפצלה לשני חלקים - ארגות הדרומית, שבירתה דַלְתִיגוֹת עשויה מאבן (בה היה קיים גם צריח כישוף נעלה) ונשלטת על ידי עוגים, וארגות הצפונית בה ממוקמת אומת הקנדרים היילו, שבזמן העידן החמישי היוותה מקום מפלט לתושבי קנדרמור, שהושמדה בידי דרקונית הענק האדומה מאליס.
אזורים בקרין > אנסלון > ארגות > הר הדרקון הכסוף

הר, שצורת דרקון לו, המוקף על ידי ערפל, הנוצר מפעילות געשית של מעיינות חמים. גשר הנבנה על ידי בני אירדה מוביל לתוך ההר עצמו. קסם מונע מאלו בעלי כוונות זדון לגשת אל פנים ההר. בהר מצוי קברו של הומא.
אזורים בקרין > אנסלון > הארץ הטובה

פני ארץ זו נשארו עד לעידן החמישי כמעט ללא פגע. אולם, לאחר פלישת דרקוני הענק האדומה מאליס הפכה הארץ לשממה הגדולה.
אזורים בקרין > אנסלון > הארץ הטובה > באליפור

עיירת דיג בדרום מערבו של מפרץ באליפור. בזמן העידן הרביעי הייתה מוקפת חומה ומוגנת על ידי שערים. העיר נודעה לאחר מלחמת הרומח בשל פונדק החזיר והמשרוקית, עת שהו בו לתקופה קצרה גיבורי הרומח לתקופה קצרה בזמן המלחמה, אך לאחר התקפתה של מאליס, רק כרבע משטח העיר ראוי ליישוב.
אזורים בקרין > אנסלון > הארץ הטובה > לוסארקום

ידועה גם כעיר האבן או החורבות, והכילה לפני החורבן צריח כישוף נעלה. העיר עצמה נהרסה כאשר מכשפי מסדר הכישוף הנעלה החליטו להרוס את הצריח מלהניח לו ליפול לידי המלך הכוהן. הם גרמו לו להתפוצץ, דבר שגרם למותם של מעל 20,000 איש ויצר מין קרינת כישוף שיצרה מוטציות. אירוע קשה זה גרם למושל פלנתאס להרשות למכשפים לאסוף את חפציהם בצריח הכישוף הנעלה בפלנתאס לפני מסירתו.
אזורים בקרין > אנסלון > הארץ הטובה > סחף

עיר נמל, גן עדן לפושעים ולטיפוסים מפוקפקים. בזמן מלחמת הרומח, שהתה בו מפקדת צבאות הדרקונים הכחולים.
אזורים בקרין > אנסלון > הארץ הטובה > קנדרמור

עיר מולדתם של הקנדרים. לאחר החורבן, באליפור הושמדה כליל. הקנדרים היגרו צפונה עד שייסדו את קנדרמור בקצה הריסות של עיר של בני אנוש. הם האמינו כי ההריסות הם שרידיו של צריח כישוף נעלה. קנדרמור ממוקמת על חצי-האי של הארץ הטובה בתוך יער עבות. חלק מהמבנים בה חסרים קיר או דלת, השאר - שלמים, אך מעורבים בהם כמה סגנונות בנייה, המשקפים את דעתו של הקנדר שעזר לבנותם. רחובות העיר גם משקפים זאת - רובם גמורים למחצה בלבד (כך שבסופם או באמצעם עומד לו בית!) שנתיים לאחר החורבן השני, העיר הושמדה על ידי מאליס.
אזורים בקרין > אנסלון > הרי וינגארד > בית האלים

מכתש שומם ונטוש הנמצא בהרי וינגארד. יש אליו רק כניסה אחת ויציאה אחת המובילה לנראקה. במרכזו נמצאת מעין בריכה ובה בזלת שחורה המשקפת את הכוכבים בשמיים ואת מערכות הכוכבים של האלים. היא מוקפת על ידי תשעה-עשר עמודים, כל אחד מייצג אל מסוים, כאשר העמודים מאבן לבנה מייצגים את אלי הטוב, שחורה עבור אלי הזדון ועמודים בגוון "ביניים" עבור אלי האיזון. שני עמודים, לבן ושחור, נפלו אך בעוד הלבן נשאר בשלמותו, השחור נשבר לרסיסים, ובכך מייצגים את הוצאת פלאדין מפנתיאון האלים והפיכתו לבן-תמותה כדי שיהיה ניתן להעניש את טאקיזיס, כך שבמקור היו עשרים ואחד עמודים. לצידם עומדים בנפרד עוד שלושה עמודים, המייצגים את אלי הקסם, עמוד מאבן ירקן לבנה (סולינארי), אבן שחורה (נויטארי) ואבן שחם אדומה (לוניטארי).
על-פי דבריו של פיזבן, האלים נהגו להתכנס שם בעבר. במקום זה, נפטר הגמד חלמיש כור-אש מדום לב, ופיזבן נְשָׂאוֹ משם אל בריכת ההשתקפות ונעלם עם גופתו.
כשנה לאחר מלחמת הנשמות, מינה הגיעה לבית-האלים יחד עם האלף ולתוניס הידוע גם כאל המהלך, היות שהוא התגלמות בשר-ודם ובת-התמותה של פלאדין. היא דיברה איתו ארוכות עם האל שהוא למעשה אביה, ואז צעדה אל בריכת הבזלת והניחה בה עתק המקודש לטאקיזיס ועתק המקודש לפלאדין. ואז פנתה משם והילכה בעמק עד שמצאה נקודה בה קיימת התנגשות בין האור לצל. היא עמדה עם גבהּ לעמודי האלים וכאשר עזבה את העולם, היא בכתה. במקום זה כעת נמצאת בריכה של מים כחולים כלילה אשר אינם משקפים דבר, אך מראים את כל היצורים החיים מכל הגזעים, במרכז הבריכה עומד עמוד אחד עשוי מענבר.
אזורים בקרין > אנסלון > הרי וינגארד > נראקה

עיר מסחר בהרי וינגארד אליה פלשו צבאותיו של אריאקס לפני פרוץ מלחמת הרומח. אריאקס בנה בה את מקדש טאקיזיס (כשהאלה מעצבת אותו כבבואה אפלה למקדש פלדין ההרוס מאיסטר), וממנו שלח את כוחותיו לקרב. בעיר גם נבנה צריח כישוף (עלוב למראה, "מחוות בבואה אפלה" לצריח המקורי ההרוס באיסטר) שנועד לקוסמי נויטרי. עם מותו של אריאקס המקדש והצריח הושמדו והקוסמים נרצחו על ידי מתנקשת. אבירי סולאמניה גירשו את צבאות הדרקונים מהעיר, אולם עם פרוץ מלחמת הכאוס, פלש לעיר אריאקן והשתלט עליה מחדש.
אזורים בקרין > אנסלון > הרי וינגארד > סאנקשיין

(בחלק מהתרגומים נקראת גם סנקטיון) - עיר נמל חשובה באזור הרי וינגארד. צבאות הדרקונים השתלטו עליה בתחילת מלחמת הרומח, כאשר אריאקס ניצל את העובדה ששכירי חרב רבים עוברים באזור, ומהם הוא החל לבנות את צבאו. צבאות הדרקונים החלו לבנות בה מצודה, אולם אבירי סולאמניה הדפו עד מהרה את כוחותיהם מהעיר. בזמן מלחמת הנשמות, העיר נפלה שוב בידי כוחותיה של מינה.
אזורים בקרין > אנסלון > סולאמניה

הארץ הגדולה ביותר ביבשת אנסלון ומקום מושבם המקורי של אבירי סולאמניה. סולאמניה מורכבת מכמה דוכסויות (לכל לורד - אדמותיו שלו) ונמתחת מהים החדש בדרום ועד לאוקיינוס תורבידוס בצפון. ארץ ערבות פוריה. מכילה את:
אזורים בקרין > אנסלון > סולאמניה > ארץ-ליל

לשעבר ארץ האבירים - לפני החורבן, שמה היה ארץ האבירים. היא ניתנה למשפחת סות' כאות תודה על גירוש העוגים שפלשו מתרוטל. היא שוכנת בצפון-מזרח סולאמניה, והיוותה משכן ללורד סות' ב-350 השנים שלאחר החורבן. לאחר שנעלם, הועבר לשם בזמן מלחמת הנשמות צריח הכישוף הנעלה של פלנתאס על ידי דלאמאר האפל כדי להגן עליה מפני האלה האחת. הוא גידל יער עבות סביב הצריח כדי להקשות על מציאתו. עד למלחמת הנשמות, שרצו באזור אל-מתים רבים, ששירתו על אביר המוות.
אזורים בקרין > אנסלון > סולאמניה > ישימון המזרח

נזכרת כ-Estwilde.
אזורים בקרין > אנסלון > סולאמניה > מצודת דרגארד

מצודתו של לורד סות', אביר המוות.
אזורים בקרין > אנסלון > סולאמניה > מצודת וינגארד

בירתה של סולאמניה, מצודת וינגארד היא מרכז סחר גדול. נמצאת ממש במרכז סולאמניה, וקרובה לנהר וינגארד, המצודה (והעיר באותו השם) מושכת אליה סוחרים מפלנתאס, קאלאמן, סולנתאס וקרגות.
אזורים בקרין > אנסלון > סולאמניה > פלנתאס

עם השמדתה של העיר הגדולה איסטר, פלנתאס הפכה לעיר החשובה ביותר באנסלון. מחולקת לשני אזורים: העיר העתיקה, בה ממוקם צריח הכישוף הנעלה והעיר החדשה, בה נמצאת הספרייה הגדולה של פאלנתאס. העיר הוקמה על ידי תושבי טרסיס, שהפליגו אליה בספינה אופק בוהק (כך נקראה העיר תחילה).
כשהמלך-הכהן האחרון נידה את כל הקוסמים מאיסטר הם עמדו לתת לו מרצון את מפתחות הצריח, אולם קוסם שחור זוטר התאבד והטיל קללה על הצריח שהפכה אותו לאפל ובלתי ניתן להשגה, את שרייסטלין השיב אותו לפעולה לאחר מלחמת הרומח השנייה.
אזורים בקרין > אנסלון > סולאמניה > צריח הכהונה הראשי

מצודה מסיבית העומדת לרשות אבירי סולאמניה. נבנתה על מנת ללכוד דרקונים. הוא שומר על הנתיב לפלנתאס דרך ההרים. סער בהיר-להב מקריב שם את חייו במלחמת הרומח. הצריח נכבש על ידי אבירי האופל בזמן מלחמת הכאוס, ונכבש מחדש על ידי אבירי סולאמניה.
אזורים בקרין > אנסלון > סולאמניה > קאלאמן

עיר נמל, אולי החשובה ביותר מכל ערבות סולאמניה. מיושבת על ידי בני האדם בעיקר. לאחר מלחמת הרומח, הוצע כי מסדר הכישוף הנעלה יקים צריח חדש בעיר.
אזורים בקרין > אנסלון > סילבנסטי

ממלכת האלפים המקורית, אשר ממנה הגיעו האלפים הקאלינסטים. בירתה היא סילבנוסט, והמבנים בה חצובים בשיש. היא מפורסמת ביערותיה הנראים כגנים מרהיבים. נהר התוֹן-תַלָאס (נהר האדון) זורם בה לאורכו ועובר בבירה סילבנוסט. הבתים בממלכה היו מבנים יפים אשר הכילו גנים ומזרקות ותוחזקו הן על ידי בעלי מלאכה מיומנים והן על ידי קסם. צריח דובר הכוכבים היווה המבנה המרכזי בעיר והיה עשוי קירות שיש ששובצו בהן פנינים ויהלומים כדי לשקף את האור של הירח הלבן והאדום.
הגישה לעיר הייתה בעבר רק דרך מעבורת. אולם לאחר מכן נסללה דרך אל שערי העיר, כנראה בשנים שלאחר מלחמת הרומח, עת הסתיים הסיוט הגדול שהחל בשנים המעטות שקדמו למלחמת הרומח עקב ניסיונו של דובר הכוכבים, לוראק קלדון להשתמש בבועת הדרקון ברשותו על-מנת להניס את הזדון מהארץ. הבועה גרמה להקרנת סיוטיו הפרטיים על הממלכה כולה והשחיחתה את העצים, האדמה והנהר שהפך לנהר דם. מי שגרם לכך היה בעצם הדרקון הירוק המרושע, כרתי רועץ-דם. כאשר הגיעו גיבורי הרומח לסילבנסטי ויצאו מהסיוט, הצליחו לשחרר את לוראק מסיוטו ולגרש את הדרקון מהממלכה. למחרת, מת המלך לצד בתו, אלהנה צפריר.
לקראת מלחמת הנשמות, בעידן החמישי, הופעל מגן קסם מעל שטח העיר, מחסום בלתי-נראה אשר מנע גישה דו-כיוונית מהעיר ואליה, הנודע בשם המגן. המגן הזה היה למעשה פרי המצאתו של כרתי רועץ-דם, אשר חזר בחשאי לתחומי העיר ולבש צורה של אלף אשר שכנע את בני סילבנסטי ובראשם המלך סילבנושי והוא זה שיצר את המגן בתואנה להגן על העיר מפני הרוע שחזר לעולם בדמות דרקוני הענק; אולם המגן גרם להתפשטות חולי ברחבי הממלכה, היות שהמגן ינק אנרגיה וכוח מהחיים אשר בשטחו. אולם, מינה בשם האלה האחת הצליחו לחדור את המגן, להרוג את כרתי רועץ-דם ואת עץ המגן (אשר ממנו השתחררה האנרגיה לקיום המגן) ובכך להפיל ולפוגג את המגן, ואז פנתה לרפא רבים מתושבי העיר שראו בה אישה מבורכת. בכך הצליחה להביא את תושבי העיר, ובמיוחד את המלך, אל ברכיהם. סילבנושי התאהב בה עמוקות עד לרמת אובססיה. לאחר שהורעלה על-ידו, אך חזרה לתחייה, החליטה להתנקם בו ובממלכה ושיסתה בהם דרקונים מכל אנסאלון. כמה מהאלפים עם סילבנושי נסו כדי למצוא להם מקום בטוח, אך למעשה המלך הוליכם שולל כיוון שהיה עדיין מאוהב במינה.
לאחר שמינה הובסה, פלשו צבאות מינוטאורים לסילבנסטי והאלפים גלו מן הממלכה ולבסוף נפגשו עם דודניהם, בני קאלינסטי, אף הם בגלות במישורי האבק, מונהגים על ידי גילתאס.
אזורים בקרין > אנסלון > סנקריסט

אי בגבול המערבי של אנסלון. בסיס מושבם של אבירי סולאמניה לאחר החורבן, וביתו של גונתר אות-ויסטן, אביר הורד.
אזורים בקרין > אנסלון > סנקריסט > האבן הלבנה

ארץ מולדתם של בני משפחת אות' ויסטן (אליה משתייך גונתר), ובה מתכנסת מועצת האבן הלבנה. האבן עצמה נופצה על ידי רומח הדרקון שיוצר על ידי תרוס ברזילי.
סיפורה של האבן מתחיל בכך שוינאס סולאמנוס נח כנגד אבן שחם שחורה באי סנקריסט שם קיבל את חזונו בו הופיעו בפניו האלים חבקוק, קירי-ג'ולית ופלאדין אשר הורו לו לייסד את מסדר אבירי סולאמניה. האבן הפכה ללבנה לאחר החזון ונודעה כאבן הלבנה מאז. טירה נבנתה סביב האבן כדי להגן עליה, וניתנה למשפחת ויסטן.
האבן הוא מקום קדוש לאבירי סולאמניה ולחברי מועצת האבן-הלבנה (הכוללים גם בעלי-ברית אלפים וגמדים). במהלך העידן החמישי, האזור מוגן על ידי כמה דרקוני כסף.